# PROTOKOLL

fra møte i Fylkesstyret Nord-Trøndelag

|  |  |  |
| --- | --- | --- |
| **Møtedato** | 01.02.2016 | Vår dato: 03.02.2016 |
| **Møtetid** | 10:00-17:00 | Utvalgssekretær Nord-Trøndelag Bondelag |
| **Møtested** | Tine Meierier, Verdal | Telefon |

Sak 15/01004

**Som medlemmer møtte: Asbjørn Helland, Trond Hodne, Kristin Kjølen, Johan Kristian Daling, Erik Melting**

**Forfall:** Borgny Kjølstad Grand, Line Klausen

**Som varamedlem møtte:** Sigmund Johansen

Nord-Trøndelag Bondelag var invitert til å besøke TINE på Verdal. Dagen startet med informasjon og omvisning hos TINE. Jørn Magne Vaag og Marit Haugen deltok som TINE-tillitsvalgte og meierisjef Kjell Tronhus informerte om anlegget.

**Til behandling:**

**Faste saker :**

1/2015 Godkjenning av innkalling og saksliste

**Vedtak:** Godkjent

2/2015 Godkjenning av protokoll

1. Protokoll fra styremøte 14. desember 2015
2. Protokoll fra styremøte 18. januar 2016

**Vedtak:** Utsatt til neste styremøte

3/2015 Siden sist / åpen post  
                        a) Landbrukets klima og energisenter v/ Asbjørn

b) Mat og landbruk v/Anne Marit

c) Trøndelagsmøte v/Asbjørn

d) LA-MRSA v/Asbjørn

e) Nye tilskuddsfordelingskart for gås v/ Pål-Krister

f) Grønn forskning v/ Borgny

g) Tilvekst v/Anne Marit

h) Årsmøte i Midtnorsk samarbeidsråd v/ Anne Marit og Asbjørn

i) Søknad om økonomisk støtte NTBU

**Vedtak:** a)-e) Til orientering f) Utsatt til neste styremøte g) Til orientering h) Utsatt til neste styremøte i) NTBL gir hvert år 5000 kr etter mottatt søknad

4/2015 Medlemsoversikt

5/2015 Invitasjoner/møter/arrangement

a) Trøndersk veksthus 19. februar

b) Årsmøte NTBK Stjørdal 5.mars

c) Årsmøte i NT og ST Bonde- og småbrukarlag

Detak: a) Styret oppfordres til å melde seg på, b) Kristin deltar c) Undersøker om STBL sender en felles representant

6/2015 Media

a) Sak ut i media om Trøndelagsutredninga

Vedtak: a) Asbjørn ut i Trønder-Avisa med NTBL sine synspunkt.

7/2015 Fylkeskontoret informerer

Saker til behandling

2/16 15/00848-2 Nord-Trøndelag Bondelag - innspill til jordbruksforhandlingene 2016 - innledende styrebehandling

Vedtak

Administrasjonen utarbeider utkast til uttalelse med bakgrunn i fjorårets innspill og styrets signaler i styremøtet 01.02.16.

Signaler: Innspillet er for langt, bør kortes ned. Styret ønsker å ta med elementer rundt konkurranseforholdet mellom grovfôr og kraftfôr. Omformulering av hovedprioritering b., vi må sørge for at nord-trøndelagsperspektivet ivaretas. Fokus på økt selvforsyningsgrad med tanke på grønt, korn og storfekjøtt. Styrka arealbruk spesielt på grovfôr. Målretting av virkemiddelbruken i forhold til små skifter.

Saksutredning

Administrasjonen legger ved fjorårets uttalelse fra Nord-Trøndelag Bondelag til Norges Bondelag ifm jordbruksforhandlingene 2015. Dette som utgangspunkt for diskusjon i styret om prioritering og vektlegging av ulike hensyn i ny uttalelse til jordbruksforhandlingene 2016.

I etterkant av jordbruksoppgjøret i 2015, er det gjennomført omfattende prosesser og utredninger bla fra politisk nedsatte utvalg, som vil få betydning for den landbrukspolitiske diskusjonen framover. Både ift jordbruksforhandlingene 2016 og arbeidet med ny jordbruksmelding.

Det bør spesielt tas hensyn til følgende i fylkesstyrets innledende drøfting:

* Forenklingsutvalgets omfattende evaluering og endringsforslag.
* Fylkeslagets høringsuttalelse til markedsbalanseringsutvalget.
* Fylkeslagets uttalelse ifm intern høring av løsdriftskravet.
* Fylkeslagets innspill til ny jordbruksmelding.
* Bortfall av eksportstøtte, konsekvenser for melk og svin.

3/16 15/00988-5 Nord-Trøndelag Bondelag - Trøndelagsutredningen og intensjonsavtale om fylkessammenslåing - styrebehandling

Vedtak

Administrasjonen utarbeider høringsuttalelse med utgangspunkt i saksframlegget og diskusjonen i styret 1. februar 2016.

Saksutredning

1. **Innledning**

Nord-Trøndelag Bondelag har mottatt høring om Trøndelagsutredningen og Intensjonsavtalen om sammenslåing av Nord- og Sør-Trøndelag fylker.

Nord-Trøndelag Bondelag har sendt høringen videre til lokallagene. Vi har mottatt uttalelser fra Sandvollan Bondelag, Inderøy Bondelag, Egge og Kvam Bondelag, Foldereid Bondelag, Nærøy Bondelag, Namdalseid Bondelag, Overhalla Bondelag og Fosnes Bondelag.

Innspillene viser at samtlige lokallag krever folkeavstemming ifm spørsmålet om fylkessammenslåing. Flere lokallag viser til at tempoet i denne prosessen er for høyt, og mangler demokratisk legitimitet. Enkelte lag har ikke tatt stilling til selve spørsmålet om sammenslåing, mens andre ytrer seg klart imot.

Lokallagene har blant annet berørt følgende forhold:

* Store geografiske avstander, i tillegg til at Sør-Trøndelag har dobbelt så mange innbyggere som Nord-Trøndelag taler i mot sammenslåing.
* Sammenslåing kan bidra til at Trøndelag blir en mer slagkraftig region.
* Forutsetter at offentlig administrasjon legges til Steinkjer (Innherred)
* Store avstander krever at Bondelaget må ha regionkontor i begge fylker dersom det blir sammenslåing.
* Konsekvenser for landbrukssektoren mangler i Trøndelagsutredningen. Utilstrekkelig grunnlag til å ta stilling til spørsmålet om sammenslåing.
* Konsekvenser for Innovasjon Norge, Regionale miljøvirkemidler, melkekvotegrenser, rovviltforvaltning?
* Ser store forskjeller mellom fylkene mht landbruk. I Nord-Trøndelag har landbruket stor betydning og fylkeskommunen har satset svært bra på landbruksutdanning, videregående skoler.
* Redd for at landbruksnæringa blir nedprioritert ved en sammenslåing, ved at utviklingsressurser vris mot næringsvirksomhet i sentrale områder.
* Redd for at fordelingen av offentlige funksjoner mellom Nord-Trøndelag og Sør-Trøndelag i intensjonsavtalen, ikke vil la seg opprettholde over tid.

1. **Vurdering**
2. ***Trøndelagsutredning – prosess og overordnet om innhold***

Trøndelagsutredningen er utarbeidet med utgangspunkt i mandat vedtatt i Fylketingene i både Nord- og Sør-Trøndelag. Utredningene er gjennomført av Fylkeskommunene selv, med fylkesrådsleder Mevassvik og fylkesordfører Sandvik samt fylkesrådmennene i de to fylkeskommunene som styringsgruppe. Det vil si at utredningsarbeidet har vært politisk ledet med faglig støtte i Fylkeskommunenes egen administrasjon. Både Trøndelagsutredningen og Intensjonsavtalen er dermed politiske dokumenter, hvor politiske vurderinger ligger til grunn for konklusjonene.

Nord-Trøndelag Bondelag mener Trøndelagsutredningen gir kvalifiserte svar på en del formelle problemstillinger omkring valgordning, styringsform og sammensetning av nytt fylkesting, **men fylkeslaget mener utredningen har omfattende mangler når det gjelder de samfunnsmessige konsekvensene i ulike deler av Trøndelag. Det mangler konsekvensutredninger i forhold til de samfunnssektorer som ligger utenfor Fylkeskommunens eget primære tjenesteområde.**

**Det er sterkt kritikkverdig at utredningen mangler en helhetlig vurdering av konsekvensene for landbrukssektoren og andre samfunnssektorer i Nord-Trøndelag.**

Nord-Trøndelag Bondelag mener også de økonomiske konsekvensene mht fylkeskommunen som samfunnsutvikler er for dårlig avklart. Trøndelagsutredningen avslører stor usikkerhet bak de politiske anbefalingene. **Nord-Trøndelag Bondelag mener følgelig at utredningen ikke gir grunnlag for å trekke de konklusjonene den politiske ledelsen i Nord- og Sør-Trøndelag fylkeskommuner gjør i den framlagte Intensjonsavtalen.**

**Nord-Trøndelag Bondelag krever en egen utredning av konsekvensene for landbruksnæringa i Nord-Trøndelag, med særlig vekt på muligheten for balansert utvikling i hele regionen, Fylkeskommunens utviklingsrolle, videregående landbruksutdanning, konsekvenser for annet virkemiddelapparat og andre kompetansemiljøer, for eksempel Innovasjon Norge, Fylkesmannsembetet, organisasjoner og rådgivning.**

Fylkeslaget er uenig i utredningens drøfting om den demokratiske forankringen av prosessen og spørsmålet om sammenslåing. Utredningen anbefaler en åpen høring, samt en innbyggerundersøkelse. Dette er fulgt opp i Intensjonsavtalen. I den senere tid er det klargjort at dette vil omfatte 1000 innbyggere i Nord- Trøndelag og 1600 innbyggere i Sør-Trøndelag (sjekk).

Nord-Trøndelag Fylkeskommune har bestått i 212 år. Det må ligge etterrettelige konsekvensutredninger, og legitimitet fra folket til grunn, dersom fylkesinndelingen skal endres. Noe annet strider mot våre forventninger til demokratiske spilleregler. Prosessen som nå kjøres politisk ivaretar ikke disse grunnleggende forholdene.

**Nord-Trøndelag Bondelag har tydelig signalisert at vi krever folkeavstemming i Nord-Trøndelag, hvor alle innbyggere gis mulighet til å stemme ja eller nei til sammenslåing av Trøndelagsfylkene. Alle lokallag som har uttalt seg om saken har krevd folkeavstemming. Fylkeslaget mener dette er en demokratisk rett som må respekteres i et så altomfattende spørsmål for Nord-Trøndelags innbyggere. Dette er også grunnen til at Nord-Trøndelag Bondelag har sluttet seg til aksjonen ”Ja til folkeavstemming”.**

1. ***Økonomiske forhold***

*Rammetilskudd*

Trøndelagsutredningen viser til at en videreføring av fylkeskommunene som i dag, vil bety at de frie inntektene fra staten går noe ned i Nord-Trøndelag, men vil være stabile/svakt økende i Sør-Trøndelag. Totalt sett vil en videreføring av de to fylkene innebære en nedgang i samla frie inntekter på ca 50 millioner kroner årlig.

Trøndelagsutredningen synliggjør imidlertid at en sammenslått region i prinsippet vil få redusert de statlige overføringene med 84 millioner kroner årlig på grunn av selve sammenslåingen. Dette følger av inntektssystemet. I Trøndelagsutredningen er det beskrevet at Styringsgruppen har gjort Kommunal- og moderniseringsministeren oppmerksom på dette, og har fått muntlig forsikring fra statsråden om at en sammenslått region vil få beholde disse midlene. Styringsgruppen har også sendt brev til Statsråden og bedt om formell bekreftelse på dette, men har ikke fått svar.

Nord-Trøndelag Bondelag mener det er svært uheldig at utrederne ikke har forsikret seg formelt om at disse 84 millioner kronene årlig faktisk vil bli videreført ved en sammenslåing, og at dette må være en varig unntaksordning. Det er etter vårt syn en alvorlig mangel at dette ikke er avklart. Fylkeslaget finner grunn til å minne om at de økonomiske rammevilkårene fra staten også i framtida vil bli besluttet av Stortinget. Det står dermed på politisk vilje, og når sittende Regjering har endret fordelingsmodellen til ugunst for Nord-Trøndelag, så er det noe som kan reverseres.

*NTE-utbytte*

For Nord-Trøndelag er imidlertid den store saken i dette bildet eierskapet til NTE. I økonomiplan for 2016-2020 er inntektene fra NTE i Nord-Trøndelag på 179,4 millioner kroner. Disse midlene går inn både til drift, veg, videregående utdanning og regionalt utviklingsarbeid.

Prognosene er at muligheten for utbytte fra NTE vil gå ned framover, grunnet at selskapet har behov for kapital ifm framtidige investeringer i kraftproduksjon. Dette er delvis brukt som argument for at NTE-utbytte vil ha mindre betydning for det fylkeskommunale nivået framover, uavhengig av en eventuell fylkessammenslåing.

Nord-Trøndelag Bondelag ser at dette vil ha en effekt i et kort perspektiv, men vi forutsetter at NTEs investeringer vil være lønnsomme, og dermed vil gi grunnlag for varig avkastning i generasjoner. Kraftressursene må forvaltes i et langsiktig perspektiv, og i Nord-Trøndelag har en slik langsiktig forvaltertanke gitt grunnlaget for at Nord-Trøndelag over tid har vært en relativt rik fylkeskommune, med god mulighet til tjenesteproduksjon og med muskler til å drive distriktsutvikling.

Det er etter Nord-Trøndelag Bondelags vurdering svært viktig både for distrikts-trøndelag og landbruket at det regionale nivået har ressurser til å stimulere til en balansert utvikling i fylket framover. En overføring av NTE-eierskapet til kommunene, vil redusere en ny regions økonomiske handlingsrom med 179 millioner kroner årlig fra dagens nivå.

**Framtidig avkastning fra NTE og rammetilskuddet som ”henger” i en muntlig avtale med Statsråden, utgjør en kvart milliard kroner årlig. Vi kan ikke se at Trøndelagsutredningen synliggjør hvordan sammenslåingen vil kunne kompensere for dette potensielle bortfallet av økonomiske rammer.**

**Det å videreføre fylkene vil innebære økonomiske utfordringer for Nord-Trøndelag fylke, men en vil på lang sikt fortsatt kunne ha kraftressursene i NTE som et i prinsippet evigvarende økonomisk bidrag til videre tjenesteproduksjon og utvikling av fylket.**

1. ***Tjenesteproduksjon (videregående utdanning, regional utvikling, infrastruktur og kultur)***

*Utdanning*

Nord-Trøndelag Fylkeskommune bruker i dag betydelig mer ressurser på videregående utdanning enn Sør-Trøndelag, både pr elev og pr innbygger.

Nord-Trøndelag har flere særlige utdanningssatsinger enn Sør-Trøndelag. Vi har spisset toppidrett, idrettsfag, *grønn sektor på Mære landbruksskole*, blå sektor på Ytre Namdal videregående skole, og har i tillegg distriktsprofil i tilbudet. Sør-Trøndelag har kun en spisset toppidrettssatsing. Trøndelagsutredningen viser til at en sammenslåing vil bety en ny fordelingsmodell for ressurser mellom skolene. Dette vil slå ulikt ut for små skoler og store skoler, og utredningen slår fast at det vil være behov for overgangsordninger. Det er forskjellig tenkning rundt distriktsskoler/spesialistskoler i de to fylkene. Nord-Trøndelag har tre, Sør-Trøndelag har ingen. Trøndelagsutredningen slår fast at framtidig innretting av videregående skoler og spesialistskoler vil bli et politisk spørsmål etter eventuell sammenslåing.

**Nord-Trøndelag Bondelag er kritisk til at det ikke er vurdert nærmere hva dette vil bety for utdanningstilbudet i Nord-Trøndelag.** Vi tror det åpenbart vil bli stort press mot å sentralisere og generalisere utdanningstilbudet også i Nord-Trøndelag. Et nytt fylkesting med flertall fra dagens Sør-Trøndelag vil ikke kunne forsvare en høyere ressursbruk pr elev i dagens Nord-Trøndelag enn i resten av regionen. **Dette frykter vi vil få negative konsekvenser for landbruksutdanningstilbudet, blant annet på Mære. Dette vil også få konsekvenser for arbeidet med å videreutvikle det tunge landbruksmiljøet i Nord-Trøndelag. For å nå målsettingene om økt matproduksjon basert på norske ressurser, er det avgjørende å sikre videre tung satsing på naturbruksskolene, og særlig Mære.**

*Samfunnsutvikling og regional utvikling*

Utredningen viser til at det på plannivå er ubetydelige forskjeller mellom NTFK og STFK på dette området, som følge av et langvarig samarbeid og utarbeiding av mange felles regionale planer. Den felles landbruksmeldinga er et eksempel på dette.

Det omtales som en utfordring at både Fylkeskommunene, kommunene i Trondheimsregionsamarbeidet og Innovasjon Norge til dels har jobbet med parallelle aktiviteter. Utredningen mener at en sammenslåing vil kunne koordinere dette bedre for hele regionen.

Det argumenteres også for at en sammenslåing vil øke regionens mulighet til å få nye oppgaver, og utløse mer utviklingskraft. Spørsmålet er hvor en ny region vil evne å utløse skaperkraft.

Nord-Trøndelag Fylkeskommune har, slik Nord-Trøndelag Bondelag ser det, tradisjonelt hatt godt økonomisk handlingsrom som regional utviklingsaktør grunnet eierskapet til NTE. Sammenslåing av fylkene vil bety at eierskapet av NTE overføres til kommunene, og.

Trøndelagsutredningen synliggjør ikke hvordan en sammenslåing av fylkene kan kompensere for at utbytte fra NTE lenger vil inngå som finansiering av utviklingsarbeide i et nytt storfylke.

Trøndelagsutredningen konkluderer med at det regionale utviklingsapparatet bør ligge i Trondheim, men dette er etter vår vurdering feil konklusjon. Trondheim må i alle tilfeller opprettholde en utviklingskompetanse i kommunal regi. For å sikre en balansert utvikling ved en sammenslåing, er det helt avgjørende at en ny regions utviklingsressurser og kompetanse legges til Nord-Trøndelag og Steinkjer. Trondheim er et pressområde, og har stor utviklingskraft i seg selv. Utviklingsressursene i en ny region vil i stor grad måtte brukes i andre deler av regionen, for å bidra til utnytting av de naturgitte og menneskelige ressursene i hele regionen, dvs både by og distrikt.

En eventuell fylkessammenslåing vil åpenbart få betydning for fylkeskommunal virksomhet, men vil også påvirke framtidig organisering av Fylkesmannsembetet. Begge disse aktørene er til en viss grad diskutert i Trøndelagsutredningen, men det er betydelige mangler når det gjelder andre kompetanse- og utviklingsmiljøer. For eksempel Innovasjon Norge, landbruksrådgivning, Nord Universitet, landbrukssamvirke og næringsorganisasjoner m.m.

Reduserte økonomiske rammer ved en sammenslåing vil også kunne få negative konsekvenser for utvikling av infrastruktur. For eksempel investering og vedlikehold ev fylkesveger. Dette er ikke tilstrekkelig utredet.

1. **Intensjonsavtalen om sammenslåing av Nord- og Sør-Trøndelag fylker**

Nord-Trøndelag Bondelag mener Trøndelagsutredningen ikke gir godt nok grunnlag for å konkludere med sammenslåing av Nord- og Sør-Trøndelag fylker.

Det er gjennom utredningen avslørt for stor usikkerhet bak utredningene og de politiske konklusjonene i Intensjonsavtalen. I tillegg mangler det fullstendig konsekvensutredninger på en rekke samfunnssektorer. **Nord-Trøndelag Bondelag mener i lys av dette at det er uforsvarlig å gjennomføre en sammenslåing med den tidsplanen Fylkesrådet jobber etter. I tillegg vil en sammenslåing kun ha legitimitet i den nord-trønderske befolkningen etter en folkeavstemming om spørsmålet.**

*Intensjonsavtalen*

Ved en eventuell sammenslåing av Nord- og Sør-Trøndelag fylker legger Nord-Trøndelag Bondelag stor vekt på at det regionale landbruks- og utviklingsapparatet legges til Nord-Trøndelag og Steinkjer. Dette er avgjørende for å sikre en balansert utvikling.

Det er en viktig avklaring at Kommunal- og moderniseringsministeren har sagt at Fylkesmannens hovedsete skal ligge i Steinkjer. Dette må innebære de oppgavene som i dag er organisert under Landbruksavdelingen hos Fylkesmannen.

Regional utviklingsavdeling må følelig også ligge i Steinkjer sammen med Fylkesrådmannen. Begge disse funksjonene er viktige for landbrukets og distriktenes utvikling i Nord-Trøndelag. Landbruks- og utviklingskompetansen må styrkes i Nord-Trøndelag.

Nord-Trøndelag Bondelag stiller spørsmålstegn ved om en delt modell, med fylkesordføreren med stab i Trondheim og fylkesrådmannen i Steinkjer er en varig forvaltningsmodell for en ny region. Nord-Trøndelag Bondelag mener disse funksjonene må samles i Nord-Trøndelag i sin helhet, sammen med et evt sammenslått Fylkesmannsembete.

Bare dette vil etablere en varig modell som kan sikrer Nord-Trøndelags interesser i en ny region. Trondheim vil fortsatt være utviklingsmotor i Trondheimsområdet, mens Nord-Trøndelag og Steinkjer vil ha virkemiddelapparat og være utviklingsmotor for hele regionen, og særlig distriktene.

Intensjonsavtalen må også endres for å sikre gjennomføring av folkeavstemming. En Formell folkeavstemming gir trygghet for konfidensialitet og at resultatene behandles uavhengig. Dette er grunnleggende viktig, og vil gi fylkestinget et legitimt grunnlag for å avgjøre saken. Dette krever at tidsplanen utvides betydelig.

4/16 15/00847-5 Behandling av næringspolitisk program i Nord-Trøndelag Bondelag - første behandling

Vedtak

Det næringspolitiske programmet sendes ut på høring til lokallagene.

Frist for tilbakemelding til fylkeslaget er 16. mars.

Saksutredning

Fylkeslagene har fått Næringspolitisk program for Norges Bondelag til behandling.

Frist for tilbakemelding til Norges Bondelag er 8. april.

Det foreslås at saken sendes til lokallaga på høring, med frist 16. mars og behandling i styret 4. april.

Saken foreslås tatt opp i årsmøtet, men med forslag til vedtak:

”Årsmøtet debatterte saken, styret sender tilbakemelding til Norges Bondelag med utgangspunkt i lokallagas høringssvar og diskusjonen i årsmøtet.”

Grunnen til at lokallagsfristen settes i så god tid før styremøtet er at påsken er fra 18. til 28. mars.

5/16 15/00766-7 Evaluering av regionmøter januar 2016

Vedtak

Styret evaluerte regionmøtene. Greit oppmøte og gode møter. En gjennomføring i januar fungerte bra. Ny runde med regionmøter i januar 2017. Regionmøtene bør spille opp til jordbruksforhandlingene, ha det som tema på regionmøtene.

Saksutredning

Styret tenker igjennom hva som var de viktigste sakene. Hva skapte engasjement under møtene? Hvor mange møtte og var alle lokallag representert? Hva er viktig å ta med seg til neste års regionmøter. Hvordan fungerte det å gjennomføre regionmøtene så tett (innen en uke) og på denne tiden av året (januar)?

Regionmøtene i januar 2016 ble gjennomført etter følgende mal:

|  |  |  |  |  |  |  |  |
| --- | --- | --- | --- | --- | --- | --- | --- |
| **Dato** | **Tidspunkt** | **Sted** | **Region** | **Lokallag** | **Deltagere fra styret** | **Deltagere fra valgkomiteen** | **Deltagere** |
| 18.01 | Kl 11.00 | Kommune-styresalen i Nærøy | Ytre Namdal | Vikna, Nærøy, Foldereid, Leka | Sigmund og Anne Marit | Anita Marø | 4 fra Foldereid  2 fra Nærøy  3 fra Vikna  9 stk/4 stk |
| 19.01 | Kl 19.00 | Hegramo  Kafe | Stjørdal | Meråker, Stjørdal, Lånke, Skatval, Hegra, Frosta, Skjelstadmark | Trond og Borgny | Jon Trøite | 5 fra Frosta  Vidar Kvittem Petter Slungaard  Toril B. Wandsvik Modulf Leirfall  5 fra Skjelstadmark  4 stk ifra Hegra Bondelag.  5 stk ifra Lånke Bondelag  5 stk ifra Skatval Bondelag  31 stk/24 stk |
| 20.01 | Kl 19.00 | Jækta Fjordstue  (Mosvik) | Inderøy, Leksvik | Inderøy, Sandvollan, Leksvik | Kristin og Johan Kristian | Anne Berit Skjerve Sæther | Kristoffer Moan  Øystein H. Sæther  5 stk fra Sandvollan  Fra Inderøy stiller Hanne Damås, Johanne Røflo, Åge Morten Stavran og Per Magnus Værdal.  14 stk |
| 21.01 | Kl 19.00 | Sæther gård | Verdal Levanger | Verdal, Vuku, Åsen, Skogn, Ekne, Nesset, Frol, Ytterøy | Asbjørn og Trond | Bjarne Fånes | Johanne Barkhall og Ole Martin Veske kommer fra Nesset landbrukslag  4 stk fra Verdal  Johannes Skilbrigt  Audhild Slapgård  Kjell Morten Slapgård  Kent Roger Østgård  Sverre Bjarne Indal  3 stk fra Skogn Bondelag  5 fra Åsen  Frol 4 stk  Ytterøy 3 stk kl 19.15-21.42 pga ferga  25 stk |
| 19.01 | Kl 19.00 | Mære landbruksskole | Steinkjer og Verran | Sparbu, Ogndal, Egge/Kvam, Beitstad, Stod, Verran | Johan Kristian og Kristin | Jon Trøite | (Jostein Sand – forfall)  Vidar Meldal +4 stk  Fra Beitstad kommer: Sven Kleppa, Tore Ivar Ertsås (glutenfri mat), Torill Svarva og Svein Olav Benum. Nann Eva Størvold usikker pr dato.  Tom Erik Saur (Snåsa) kommer ca kl 20.40  Jarle Tanem, Ole Chr Skjeflo, Torild Dyrstad og Odd Robert Hatling.  2 fra Ogndal  Sparbu 1 stk 21/14 stk |
| 18.01 | Kl 11.00 | Grong Gårdsmat | Indre Namdal | Grong, Høylandet, Øvre-Høylandet, Snåsa, Lierne, Namsskogan/ Røyrvik | Borgny og Johan Kristian | Anne Randi Vie | 2 stk fra Lierne  Kari Anne Sklett i Namsskogan og Røyrvik bondelag  Sjaak Mocking  Pål Olav Bjerken  Solbjørg Kjølstad  Karl Jakob Okstad  7stk |
| 25.01 | Kl 19.00 | Scandic Rock | Midtre Namdal | Namsos, Namdalseid, Flatanger, Fosnes, Overhalla | Sigmund og Anne Marit | Jo Terje Sagmo | 4 fra Namsos  Stefan Skulstad  Geir Kristiansen  Anette Liseter  2 fra Fosnes, 20 min forsinka  Overhalla 4 stk  1 stk fra Flatanger  14 stk |

6/16 11/00630-24 Møteplan 2016

Vedtak

Møteplanen vedtas

Saksutredning

|  |  |  |  |  |
| --- | --- | --- | --- | --- |
| **Dato** | **Møte** | **Sted** | **Deltagere** | **Kommentar** |
| 18. februar | Styremøte med Samvirket | Bondelagskontoret | Styret, adm, samvirke | Innspill til jordbruksforh. |
| 19. februar | Trøndersk veksthus | Stjørdal |  | Klima og landbruk.  Dialogmøte med politikere. |
| 24.februar | Frist for utsendelse årsmøtepapirer |  |  |  |
| 2.-3. mars | Fylkesting |  |  |  |
| 10. mars | Årsmøte | Stiklestad | Styret, delegater, administrasjon |  |
| 10.mars | Styremøte | Stiklestad |  | Etter årsmøtet |
| 31.mars | Representantskapsmøte NB | Thon Opera, Oslo | Asbjørn og Anne Marit |  |
| 4. april | Styremøte | Bondelagskontoret | Styret, adm | Besøk fra Oslo |
| 19.april | Aksjonsdag før JBF | I lokallaga | Lokallag, styre, adm |  |
| Ca 10. april | BFJ- legger fram talla |  |  |  |
| Ca 25. april | Krav | telefonmøte | Styret, lokallagsledere |  |
| 27.-28. april | Fylkesting |  |  |  |
| Ca 3. mai | Tilbud | telefonmøte | Styret, lokallagsledere |  |
| 13. mai | Avslutning forhandlinger | telefonmøte | Styret, lokallagsledere |  |
| 19.mai | Aksjonsdag ved brudd | Oslo |  |  |
| 1. juni | Møte med årsmøteutsendingene |  | Årsmøteutsendinger |  |
| 8.-9. juni | Årsmøte i NB | Lillehammer | Årsmøteutsendinger |  |
| 14.-16. juni | Fylkesting |  |  |  |
| 21. og 28. august | Åpen Gård |  |  |  |
| 5. september | Styremøte | Bondelagskontoret | Styret |  |
| Starten av september | Sekretariatskonferansen |  |  |  |
| September | Unge bønder kurs |  |  |  |
| Uke 43-45 | Årsmøter i lokallaga |  |  |  |
| Uke 46 | Ledermøte |  | Styret, lokallagsledere |  |
| 5.-6. oktober | Fylkesting |  |  |  |
| 17. oktober | Styremøte | Bondelagskontoret |  |  |
| 14. november | Styremøte | Bondelagskontoret |  |  |
| November | Skattekurs |  |  |  |
| 6.-8. desember | Fylkesting |  |  |  |
| 12.desember | Styremøte | Bondelagskontoret |  |  |
|  |  |  |  |  |

7/16 15/00750-4 Årsmøte 2016 program og innhold

Vedtak

Styret vedtok forslag til program for årsmøte 2016. Endringer blir ført inn i saksframlegget.

Administrasjonen sørger for en ekstern innleder.

Saksutredning

I denne saken må styret gå gjennom programmet, beslutte rammen for programmet og fordele arbeidsoppgaver.

Årsmøte i Nord-Trøndelag Bondelag 2016 arrangeres den 10. mars på Stiklestad nasjonale kultursenter. Forhåndsvarsel er sendt lokallagene.

Karl Fredrik Okkenhaug, Levanger er ordfører, han er varslet.

Fra Norges Bondelag sitt styre kommer Lars Petter Bartnes.

Etter gode tilbakemelding på årsmøte i 2015, legger vi opp etter noenlunde samme lest.

Ekstern innleder: forslag om Alexandra Bech Gjørv. Hun er kontaktet, men ingen avklaring enda. Styret må komme med flere forslag på eksterne innledere.

Forslag: Ola Flaten, Per Flatberg, Merete Storødegård (NHO), Lars Haltbrekken (Det grønne skiftet, klima), Ole Erik Almlid

**PROGRAM ÅRSMØTE 2016**

### *0930-1000 Ankomst og kaffe*

1000-1020 Velkommen til Årsmøte

Sak 1: Godkjenning av innkalling og sakliste

Sak 2: Valg av 2 representanter til, sammen med møteleder, å underskrive protokollen.

1020- 1040 Sak 3: Leders tale v/ fylkesleder Asbjørn Helland

1040-1100 Sak 4: Innlegg fra styret i NB

v/ Lars Petter Bartnes

1100-1200 Sak 5: Spørsmål og debatt

*1200-1300 Lunsj*

1300-1330 Sak 6: Innlegg v/ Aleksandra Beck Gjørv

### 13:30-1400 Sak 7: Debatt fortsetter

### 1400-1430 Sak 8: Årsmelding 2015. Styrets forslag til vedtak: Årsmeldinga for 2015 godkjennes. v/filmspilling Sak 9: Regnskap 2015. Styrets forslag til vedtak: Regnskapet for 2015 godkjennes

v/ Anne Marit  
 Sak: 10: Strategi- og Arbeidsplan 2016. Styrets forslag til vedtak: Arbeidsplan for 2016 godkjennes. v/ Borgny og Trond  
 Sak: 11: Budsjett for 2016. Styrets forslag til vedtak: Budsjett for 2016 godkjennes.  
 v/ Anne Marit

*1430-1445 Kaffepause*

### 1445-1545 Sak 12: Valg.

1. Leder for 2016
2. 2 styremedlemmer for 2 år
3. Nestleder for 2016
4. 3 varamedlemmer til styret i nummerorden for 1 år
5. 5 utsendinger til årsmøte i Norges Bondelag for 2 år og 9 varautsendinger i nummerorden for 1 år.
6. 2 representanter til valgnemnd for Nord-Trøndelag Bondelag for 3 år, leder og nestleder for 2016.
7. Møteleder for NTBl’s årsmøte 2017.
8. Fastsette godtgjørelse til fylkesstyret.

### Utdeling av pris til beste lokallag. Hilsninger til årsmøtet.

1545- 1615 Sak 13: Aksjoner. Lukket årsmøte.

*1615 Avslutning*

8/16 15/00877-5 Regnskap for 2015

Vedtak

Regnskapet for 2015 godkjennes og oversendes til årsmøtet. Overskuddet på kr 144 870,44 foreslås overført til egenkapital.

Saksutredning

Regnskapet for 2015 viser et overskudd på 144 870,44 kr.

Det vises til tidligere saksframlegg vedr. regnskap.

Det var budsjettert med 28 000 i renteinntekt, men dette ble kun 3 515,16. Årsaken er følgende:

All egenkapitalen til fylkene ble i 2011 samlet på en høyrente konto i Landkreditt. I 2013 ble det besluttet at vi skulle forsøke og få noe bedre avkastning på kapitalen, slik at ca 50 % av kapitalen ble investert i Obligasjonsfondet Landkreditt Extra, mens resterende kapital ble stående på høyrentekonto.

Landkreditt Extra ga en meget god avkastning i 2013, i 2014 ble avkastningen noe bedre enn bankrente – mens i 2015 har avkastningen blitt negativ med kr 151 109,60. Årsaken til den negative avkastningen er i følge Landkreditt forvaltning hovedsakelig knyttet til  nedskriving på noen obligasjoner investert i oljesektoren. Landkreditt Extra hadde en akkumulert avkastning på over 2 % første halvår, men pga fall i oljeprisen 3 kvartal – har de måtte nedskrive enkelte verdipapirer. Fondet har igjen en positiv utvikling fjerde kvartal. Dersom situasjonen rundt disse selskapene hvor obligasjonene er nedskrevet bedres, vil disse obligasjonene kunne skrives opp igjen – slik at vi kan håpe at årets tap blir inntektsført senere. Sett over lang tid, gir investering i slike fond bedre avkastning enn bankrente, men svingninger vil forekomme.

Årets avkastning ble da kun kr 90 729,40 til fordeling hvorav 3 515,16 til Nord-Trøndelag.

Overskuddet foreslås overført til egenkapital.

|  |  |  |  |  |
| --- | --- | --- | --- | --- |
| **Navn** | **Kontonr** | **Bevegelser i år** | **Budsjett** | **Regnskap forrige år** |
| Salgsinntekter |  |  |  |  |
|  | 3000 - Salgsinntekter avgiftspliktig | -28 332,80 | 0,00 | 0,00 |
| Sum Salgsinntekter |  | -28 332,80 | 0,00 | 0,00 |
| Andre inntekter |  |  |  |  |
|  | 3930 - Gjensidige samarbeidsavtale | 0,00 | 0,00 | -26 430,00 |
|  | 3940 - Andre inntekter | 0,00 | -15 000,00 | 0,00 |
|  | 3990 - Rammetilskudd | -703 000,00 | -703 000,00 | -768 000,00 |
|  | 3991 - Fylkesleder | -294 000,00 | -294 000,00 | -280 000,00 |
|  | 3992 - Opplæring tillitsvalgte | -99 000,00 | -99 000,00 | -100 000,00 |
|  | 3993 - Støtte Aktive lokallag | -242 403,00 | -210 000,00 | -296 578,00 |
|  | 3995 - Intern fordeling | -68 510,00 | 0,00 | 0,00 |
| Sum Andre inntekter |  | -1 406 913,00 | -1 321 000,00 | -1 471 008,00 |
| Sum inntekter |  | -1 435 245,80 | -1 321 000,00 | -1 471 008,00 |
|  |  |  |  |  |
| Lønnskostnader |  |  |  |  |
|  | 5040 - Telefongodtgjørelse | 12 000,00 | 0,00 | 12 000,00 |
|  | 5260 - Bompenger/Trekkpl.reiser | 0,00 | 0,00 | 545,00 |
|  | 5311 - Trekkpliktig kostgodtgjørelse | 0,00 | 0,00 | 288,00 |
|  | 5320 - Møtegodtgjørelse/daggodtgj. | 353 400,00 | 475 000,00 | 438 550,00 |
|  | 5330 - Fast godtgj.honorar till.valgt | 110 000,00 | 110 000,00 | 110 000,00 |
|  | 5400 - Arbeidsgiveravgift | 67 031,40 | 0,00 | 78 745,82 |
|  | 5990 - Andre personalkostnader | 0,00 | 0,00 | 320,00 |
| Sum Lønnskostnader |  | 542 431,40 | 585 000,00 | 640 448,82 |
| Driftskostnader |  |  |  |  |
|  | 6732 - Honorar foredr/underv/underh/illustrasj/produksj. | 29 639,88 | 0,00 | 0,00 |
|  | 6790 - Andre fremmede tjenester | 0,00 | 35 000,00 | 31 724,00 |
|  | 6800 - Kontorrekvisita | 0,00 | 0,00 | 499,30 |
|  | 6844 - Bøker, litteratur | 0,00 | 0,00 | 250,00 |
|  | 6940 - Porto | 66,50 | 0,00 | 66,00 |
|  | 7100 - Bilgodtgjørelse oppg.pliktig | 107 611,15 | 0,00 | 154 512,90 |
|  | 7140 - Flybilletter | 8 892,00 | 0,00 | 10 437,00 |
|  | 7142 - Reisekostnader | 12 897,00 | 65 000,00 | 10 506,50 |
|  | 7152 - Diett m/overnatt. oppg.pliktig | 497,00 | 0,00 | 0,00 |
|  | 7170 - Administrativ forpleining | 0,00 | 0,00 | 400,00 |
|  | 7195 - UTGÅTT \_ Refusjon reiseutgifter | 4 331,00 | 0,00 | 0,00 |
|  | 7210 - Interne møter | 16 093,53 | 0,00 | 9 716,10 |
|  | 7220 - Møtekostnader | 239 673,06 | 444 000,00 | 248 979,04 |
|  | 7310 - Annonser,kunngjøringer | 47 245,00 | 0,00 | 30 073,00 |
|  | 7330 - Deltakeravgift på møter/kurs-/konferanser mm | 4 375,00 | 0,00 | 0,00 |
|  | 7332 - Markedsmateriell | 13 191,00 | 0,00 | 33 505,00 |
|  | 7420 - Gaver | 9 294,00 | 0,00 | 10 617,00 |
|  | 7706 - Aktivitetsavh. utbetaling/aktivitet lokallag | 242 403,00 | 210 000,00 | 276 713,00 |
|  | 7720 - Støtte til diverse org. m.m. | 15 000,00 | 10 000,00 | 5 000,00 |
|  | 7770 - Bank og kortgebyr | 250,00 | 0,00 | 250,00 |
| Sum Driftskostnader |  | 751 459,12 | 764 000,00 | 823 248,84 |
| Sum kostnader |  | 1 293 890,52 | 1 349 000,00 | 1 463 697,66 |
|  |  |  |  |  |
| Driftsresultat |  | -141 355,28 | 28 000,00 | -7 310,34 |
|  |  |  |  |  |
| Finansresultat |  |  |  |  |
|  | 8050 - Renteinntekter | -3 515,16 | -28 000,00 | -26 126,10 |
| Sum Finansresultat |  | -3 515,16 | -28 000,00 | -26 126,10 |
|  |  |  |  |  |
| **Resultat** |  | **-144 870,44** | **0,00** | **-33 436,44** |

9/16 15/00877-6 Revidering av budsjett 2016 i forbindelse med evaluering av regionmøtene

Vedtak

Saken utgår grunnet videreføring av regionmøter i desember.

Saksutredning

Styret vedtok på møtet i desember at budsjettet skulle revideres etter evaluering av regionmøtene. Vedtatte budsjett viser et underskudd på 57 000.

|  |  |  |  |
| --- | --- | --- | --- |
| **Tekst** | **Bevegelser i år** | **Budsjett 2015** | **Budsjett 2016** |
| **8301 - Nord-Trøndelag Generelt** |  |  |  |
| **Rammetilskudd** | **-703000** | **-703000** | **-717000** |
| **Sum inntekter** | **-719000** | **-703000** | **-717000** |
|  |  |  |  |
| **Lønnskostnader** | **0** | **5000** | **10000** |
| **Driftskostnader** | **23264,93** | **30000** | **30000** |
| **Sum kostnader** | **23264,93** | **35000** | **40000** |
|  |  |  |  |
| **Driftsresultat** | **-695735,07** | **-668000** | **-677000** |
|  |  |  |  |
| **Finansresultat** | **0** | **-28000** | **-25000** |
|  |  |  |  |
| **Resultat** | **-695735,07** | **-696000** | **-702000** |
|  |  |  |  |
| **8303 - Nord-Trøndelag Fylkesleder** |  |  |  |
| **Andre inntekter** | **-294000** | **-294000** | **-299000** |
| **Sum inntekter** | **-294000** | **-294000** | **-299000** |
|  |  |  |  |
| **Lønnskostnader** | **188550,25** | **240000** | **250000** |
| **Driftskostnader** | **28152,45** | **35000** | **49000** |
| **Sum kostnader** | **216702,7** | **275000** | **299000** |
|  |  |  |  |
| **Driftsresultat** | **-77297,3** | **-19000** | **0** |
|  |  |  |  |
|  |  |  |  |
| **8305 - Nord.Tr.lag Opplæring tillitsv** |  |  |  |
| **Andre inntekter** | **-99000** | **-99000** | **-101000** |
| **Sum inntekter** | **-99000** | **-99000** | **-101000** |
|  |  |  |  |
| **Lønnskostnader** | **2282** | **15000** | **15000** |
| **Driftskostnader** | **656** | **10000** | **10000** |
| **Sum kostnader** | **2938** | **25000** | **25000** |
|  |  |  |  |
| **Driftsresultat** | **-96062** | **-74000** | **-76000** |
|  |  |  |  |
|  |  |  |  |
| **8310 - Styret Nord Trøndelag** |  |  |  |
|  | **0** | **0** |  |
| **Lønnskostnader** | **187352,2** | **200000** | **200000** |
| **Driftskostnader** | **87120,7** | **70000** | **100000** |
| **Sum kostnader** | **274472,9** | **270000** | **300000** |
|  |  |  |  |
| **Driftsresultat** | **274472,9** | **270000** | **300000** |
|  |  |  |  |
|  |  |  |  |
| **8311 - Årsmøtet i fylket** |  |  |  |
|  |  |  |  |
| **Lønnskostnader** | **5705** | **10000** | **5000** |
| **Driftskostnader** | **87232,6** | **110000** | **100000** |
| **Sum kostnader** | **92937,6** | **110000** | **105000** |
|  |  |  |  |
| **Driftsresultat** | **92937,6** | **120000** | **105000** |
|  |  |  |  |
|  |  |  |  |
| **8312 - Regionmøte Nord Trøndelag** |  |  |  |
|  |  |  |  |
| **Lønnskostnader** | **0** | **15000** | **15000** |
| **Driftskostnader** | **0** | **40000** | **40000** |
| **Sum kostnader** | **0** | **55000** | **55000** |
|  |  |  |  |
| **Driftsresultat** | **0** | **55000** | **55000** |
|  |  |  |  |
|  |  |  |  |
| **8313 - Ledersamling Nord Trøndelag** |  |  |  |
| **Salgsinntekter** | **0** | **0** |  |
| **Andre inntekter** | **0** | **0** |  |
| **Sum inntekter** | **0** | **0** |  |
| **Lønnskostnader** | **5762** |  | **5000** |
| **Driftskostnader** | **48586,2** | **200000** | **190000** |
| **Sum kostnader** | **54348,2** | **200000** | **195000** |
|  |  |  |  |
| **Driftsresultat** | **54348,2** | **200000** | **195000** |
|  |  |  |  |
|  |  |  |  |
| **8314 - Valgkomiteen Nord Trøndelag** |  |  |  |
|  | **0** | **0** |  |
| **Lønnskostnader** | **16544,5** | **50000** | **30000** |
| **Driftskostnader** | **2230** | **15000** | **10000** |
| **Sum kostnader** | **18774,5** | **65000** | **40000** |
|  |  |  |  |
| **Driftsresultat** | **18774,5** | **65000** | **40000** |
|  |  |  |  |
|  |  |  |  |
| **8315 - Årsmelding Nord Trøndelag** |  |  |  |
| **Salgsinntekter** | **0** | **0** | **0** |
| **Sum inntekter** | **0** | **0** | **0** |
|  |  |  |  |
| **Lønnskostnader** | **0** | **0** | **0** |
| **Driftskostnader** | **0** | **0** | **0** |
| **Sum kostnader** | **0** | **0** | **0** |
|  |  |  |  |
| **Driftsresultat** | **0** | **0** | **0** |
|  |  |  |  |
|  |  |  |  |
| **8320 - Potet, bær og grøntutvalget** |  |  |  |
|  |  |  |  |
| **Lønnskostnader** | **0** | **0** | **0** |
| **Driftskostnader** | **0** | **0** | **0** |
| **Sum kostnader** | **0** | **0** | **0** |
|  |  |  |  |
| **Driftsresultat** | **0** | **0** | **0** |
|  |  |  |  |
|  |  |  |  |
| **8321 - Verveutvalget** |  |  |  |
| **Andre inntekter** | **-10000** | **-15000** | **-10000** |
| **Sum inntekter** | **-10000** | **-15000** | **-10000** |
|  |  |  |  |
| **Lønnskostnader** | **1140** | **10000** | **3000** |
| **Driftskostnader** | **7221** | **5000** | **7000** |
| **Sum kostnader** | **8361** | **15000** | **10000** |
|  |  |  |  |
| **Driftsresultat** | **-1639** | **0** | **0** |
|  |  |  |  |
|  |  |  |  |
| **8322 - Inn på tuneutvalget** |  |  |  |
|  | **0** | **0** |  |
| **Lønnskostnader** | **0** | **0** | **5000** |
| **Driftskostnader** | **14225** | **0** | **10000** |
| **Sum kostnader** | **14225** | **0** | **15000** |
|  |  |  |  |
| **Driftsresultat** | **14225** | **0** | **15000** |
|  |  |  |  |
| **8323 Rovdyruvalget** |  |  |  |
|  |  |  |  |
| **Lønnskostnader** | **0** | **10000** | **10000** |
| **Driftskostnader** | **0** | **5000** | **5000** |
| **Sum kostnader** | **0** | **15000** | **15000** |
|  |  |  |  |
| **Driftsresultat** | **0** | **15000** | **15000** |
|  |  |  |  |
|  |  |  |  |
| **8330 - Aktive lokallagsmidler Nord Trøndelag** |  |  |  |
| **Andre inntekter** | **-242403** | **-210000** | **-230000** |
| **Sum inntekter** | **-242403** | **-210000** | **-230000** |
|  |  |  |  |
| **Driftskostnader** | **255388** | **210000** | **230000** |
| **Sum kostnader** | **255388** | **210000** | **230000** |
|  |  |  |  |
| **Driftsresultat** | **12985** | **0** | **0** |
|  |  |  |  |
|  |  |  |  |
| **8331 - Aktiviteter mot lokallagene Nord Trøndelag** |  |  |  |
|  | **0** | **0** |  |
| **Lønnskostnader** | **4678,1** | **5000** | **5000** |
| **Driftskostnader** | **16292** | **5000** | **15000** |
| **Sum kostnader** | **20970,1** | **10000** | **20000** |
|  |  |  |  |
| **Driftsresultat** | **20970,1** | **10000** | **20000** |
|  |  |  |  |
|  |  |  |  |
| **8332 - Aksjoner og møter** |  |  |  |
| **Inntekter** | **-70842,8** |  | **-30000** |
| **Lønnskostnader** | **0** | **10000** | **5000** |
| **Driftskostnader** | **111585,94** | **24000** | **95000** |
| **Sum kostnader** | **111585,94** | **34000** | **100000** |
|  |  |  |  |
| **Driftsresultat** | **40743,14** | **34000** | **70000** |
|  |  |  |  |
|  |  |  |  |
| **8333 - Unge bønder Nord Trøndelag** |  |  |  |
|  |  |  |  |
| **Lønnskostnader** | **0** | **5000** | **5000** |
| **Driftskostnader** | **0** | **5000** | **5000** |
| **Sum kostnader** | **0** | **10000** | **10000** |
|  |  |  |  |
| **Driftsresultat** | **0** | **10000** | **10000** |
|  |  |  |  |
|  |  |  |  |
| **8340 - Støtte til andre** |  |  |  |
|  | **0** | **0** |  |
| **Driftskostnader** | **15000** | **10000** | **10000** |
| **Sum kostnader** | **15000** | **10000** | **10000** |
|  |  |  |  |
| **Driftsresultat** | **15000** | **10000** | **10000** |
|  |  |  |  |
|  |  |  |  |
| **Samlet resultat** | **-326276,93** | **0** | **57000** |

10/16 16/00118-1 Strategi- og arbeidsplan 2016

Vedtak

Styret har diskutert strategi- og arbeidsplan 2016. Ut fra diskusjonen i styret utarbeider administrasjonen forslag til strategi- og arbeidsplan for 2016, som legges frem for styret på neste styremøte.

Saksutredning

# Under ligger strategi- og arbeidsplan for 2015.

Den legges fram for styret som grunnlag for diskusjon for nest års strategi- og arbeidsplan. Strategi- og arbeidsplanen skal vedtas på årsmøtet.

# Strategi- og arbeidsplan 2015

# Hovedmål:

* Økt matproduksjon på norske ressurser.
* Utvikle organisasjonen.
* Økt fokus på matsikkerhet og forbrukerperspektiv.

|  |  |
| --- | --- |
| **Mål 1: Økt matproduksjon på norske ressurser** | |
| **Tiltak 1: Påvirke landbrukspolitikken** | |
| **Oppgave** | **Beskrivelse:** |
| Påvirke politikerne i Nord-Trøndelag | Fylkeslaget skal ha tett kontakt med;   1. Representanter i Regjering 2. Støttepartiene 3. Stortingspolitikerne 4. Fylkespolitikerne   Oppfordre lokallagene til politisk kontakt i sine kommuner.  Aktiv bruk av Facebook og twitter. |
| Sette dagsorden i Nord-Trøndelag | Bruk media aktivt for å synliggjøre konsekvenser av regeringas politkk og ønsket politikk |
| Bidra til at flere snakker landbrukets- og matproduksjonens sak. | Tett samarbeid med NNN, LO, NHO og samvirke. |
| Påvirke Norges Bondelag | Gjennom dialog påvirke styret i Norges Bondelag. |
| **Tiltak 2: Trygge situasjonen for beitenæringa** | |
| **Oppgave** | **Beskrivelse** |
| Arbeide for endret forvaltningspraksis innenfor rovviltforliket. | Arbeide for økt effektivitet i lisens/ kvotejakt og ekstraordinære uttaket av rovdyr før beitesesong. |
| Arbeide for et redusert bestandsmål for rovvilt og en revidering av rovviltforliket i Stortinget. | Synliggjøre konsekvensene av rovdyrforliket i Nord-Trøndelag og løfte konsekvenseen av forliket politisk. |
| Videreutvikle jobbinga i Rovviltutvalget | Ha et tett samarbeid i utvalget og med andre organisasjoner. |
| **Tiltak 3: Økt kompetanse** | |
| **Oppgave** | **Beskrivelse** |
| Sluttføre prosjektet Kompetanseløft trøndersk landbruk | Ha en aktiv rolle i kompetanseløftet og bidra til at dette kommer næringa til gode. |
| Bidra til prosjektet Grønn forskning | Ha en aktiv rolle i Grønn forskning og bidra til at dette kommer næringa til gode. |
| Ha en aktiv dialog i utformingen av nye prosjekter. | Bidra til å se helhetene i kompetanseprosjektene, inkl. Landbruk 21 |
| **Tiltak 4: Målrettet aktivitet mot ungdom** | |
| **Oppgave** | **Beskrivelse** |
| Unge Bønderkurs | Utvikle og gjennomføre ungebønderkurs sammen med Samvirket |

|  |  |
| --- | --- |
| **Mål 2: Utvikle organisasjonen** | |
| **Tiltak 1: Bidra til god drift i lokallagene** | |
| **Oppgave** | **Beskrivelse:** |
| Være en inspirasjonskilde for, og bygge kunnskap i lokallagene. | Gode program og god dialog med lokallagene på:   * Årsmøtet i Nord-Trøndelag Bondelag * Ledersamling   God dialog med lokallagene via   * Fadderlag * Deltagelse på årsmøter/medlemsmøter   Arrangere kurs/møtepunkt for nye tillitsvalgte. |
| Være en inspirasjonskilde og bygge kunnskap i de lokale valgkomiteene. | Arrangere kurs eller samlinger for de lokale valgkomiteene. |
| Bidra til at lokallagene bruker Min side | Bidra med informasjon |
| Bidra til at lokallagene synes i media. | Inspirere til og bidra med kunnskap og hjelpemiddel for å komme i media. |
| **Tiltak 2: Økt medlemstall** | |
| **Oppgave** | **Beskrivelse** |
| Videreutvikle arbeidet i verveutvalget | Verveutvalget skal oppfordre og legge til rette for verving i lokallagene. |
| Vervekvelder | Arrangere vervekvelder i hele fylket |
| **Mål 3: Økt fokus på matsikkerhet og forbrukerperspektiv** | |
| **Tiltak 1: Bygge kunnskap om og tillit til norsk mat** | |
| **Oppgave** | **Beskrivelse:** |
| Bygge et mentalt importvern, slik at nordtrønderen etterspørr og velger norske varer. | Bygge kunnskap om våre ”sikkerhetsnett” og måten vi produserer maten på. |
| Bygge kunnskap om norsk/trøndersk mat i media og bidra til forstålsen av at norsk mat er trygg. | Lage godsaker og tilby media stoff og vinklinger.  Aktiv bruk av Facebook og Twitter |
| Oppfordre lokallagene til aktiviteter rettet mot skolene | Bidra til viderutvikling av landbruksspillet. |
| Oppfordre lokallagene til flere Åpen Gård arrangement. |  |
| **Tiltak 2: Bygge forståelse for behovet for økt matproduksjon i verden og Norge** | |
| **Oppgave:** | **Beskrivelse:** |
| Bygge kunnskap om behovet for økt mat. | Tilby media stoff om dette.  Aktiv bruk av Facebook og Twitter. |